Офис на НАП Център

Сградата на офис на НАП Център, в която се намира салонът за обслужване на клиенти, е на адрес: гр. София, ул. „ Шести септември“ № 10, п. к. 1000, телефони за връзка: 02/ 8106603; 02/ 8106648.

Намира се срещу сградата на Министерство на вътрешните работи.

Най-близките спирки на градски транспорт са:

* Спирка „Сатиричен театър“ – на около 170 м., която обслужва тролейна линия с номер 9.
* Спирка „Площад „Славейков“ – на около 300 м., която обслужва трамвайни линии с номера 10, 12 и 18

 Офисът попада в район на „синя зона“ за почасово паркиране. В непосредствена близост до сградата на ул. „Шести септември“ са обозначени 3 бр. места за преференциално паркиране на превозни средства, превозващи хора с увреждания.

Във входа на сградата е монтирана хидравлична платформа за инвалидни колички. Пред входната врата има едно стъпало, което се преодолява с телескопична рампа, която се съхранява при охраната. На входната врата е позиционирана табела с телефонни номера за помощ при използване на съоръженията.

Салонът за обслужване на граждани се намира на партерен етаж. Външната врата на офиса се отваря навън, не е автоматична. Следва стълбище със 7 броя стъпала.

Има система за управление на опашките, разположена на две места на входа на салона за обслужване, с възможност за асистирана помощ от служител. Има светлинни информационни табла и обикновени информационни табла.

Обособена е стая за обслужване на клиенти с увреждания. Осигурено е обслужване чрез видео жестов превод за хора с увреден слух.

Осигурен е дежурен служител на НАП, който оказва помощ на клиентите.

Има възможност за предварително уговаряне на час за посещение, чрез позвъняване на телефоните за връзка.

В офиса има постоянно присъствие на охрана.